ตลาดหุ้นเอเชียเช้านี้สดใส นลท.จับตาประชุมซัมมิต “ทรัมป์-สี จิ้นผิง” ปลายสัปดาห์นี้
ตลาดหุ้นเอเชียเช้านี้สดใส นลท.จับตาประชุมซัมมิต "ทรัมป์-สี จิ้นผิง" ปลายสัปดาห์นี้
30 พ.ย. 2561

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ โดยนักลงทุนจับตาการหารือระหว่างประธานาธิบดีโดนัลด์ ทรัมป์ ของสหรัฐ กับประธานาธิบดีสี จิ้นผิง ของจีน นอกรอบการประชุม G20 ซึ่งจะจัดขึ้นที่อาร์เจนตินาในช่วงปลายสัปดาห์นี้
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,274.97 จุด เพิ่มขึ้น 12.37 จุด, +0.06%
ดัชนี SSE Composite ตลาดหุ้นจีนเปิดวันนี้ที่ 2,564.56 จุด ลดลง 2.88 จุด, -0.11%
ดัชนี HSI ตลาดหุ้นฮ่องกงเปิดวันนี้ที่ 26,506.09 จุด เพิ่มขึ้น 55.06 จุด, +0.21%
ดัชนี TAIEX ตลาดหุ้นไต้หวันเปิดวันนี้ที่ 9,899.24 จุด เพิ่มขึ้น 13.88 จุด, +0.14%
ดัชนี KOSPI ตลาดหุ้นเกาหลีใต้เปิดวันนี้ที่ 2,116.83 จุด เพิ่มขึ้น 2.73 จุด, +0.13%
ดัชนี FTSE STI ตลาดหุ้นสิงคโปร์เปิดวันนี้ที่ 3,117.91 จุด เพิ่มขึ้น 8.47 จุด, +0.27%
ดัชนี FBMKLCI ตลาดหุ้นมาเลเซียเปิดวันนี้ที่ 1,701.56 จุด เพิ่มขึ้น 5.22 จุด, +0.31%
โดยหนังสือพิมพ์เซาธ์ ไชน่า มอร์นิ่ง โพสต์ รายงานว่า นายปีเตอร์ นาวาร์โร ที่ปรึกษานโยบายการค้าประจำทำเนียบขาว จะเข้าร่วมการประชุมระหว่างปธน.ทรัมป์ และปธน.สี จิ้นผิง ในครั้งนี้ อย่างไรก็ดี นายนาวาร์โรมีจุดยืนแข็งกร้าวต่อจีน จึงทำให้นักลงทุนวิตกว่าอาจทำให้ทั้งสองฝ่ายไม่สามารถบรรลุข้อตกลงทางการค้าในการเจรจาดังกล่าว
 